jkorsvik/nowiki_second_scrape_merged huggingface dataset:
Bjerringbro kommune

Bjerringbro kommune  er en tidligere kommune i Viborg amt i Danmark, opprettet ved Kommunalreformen (1970) fra 1. april 1970. Ved regionreformen i 2007 ble kommunen en del av nye Viborg kommune i Region Midtjylland.


== Referanser ==
Antonio Maria Cascajares y Azara

Antonio Maria Cascajares y Azara (født 2. mars 1834 i Calanda ved Zaragoza i Spania, død 27. juli 1901 i Calahorra) var en av den katolske kirkes kardinaler, og var erkebiskop av Valladolid 1891–1901.
Han ble kreert til kardinal i 1895 av pave Leo XIII, med Sant'Agostino som tittelkirke.


== Referanser ==


== Eksterne lenker ==
Biografi på The Cardinals of the Holy Roman Church
Girolamo Maria Gotti

Girolamo Maria Gotti (født 29. mars 1834 i Genova, nå i Italia, død 16. mars 1916 i Roma) var en av den katolske kirkes kardinaler, og var tilknyttet Den romerske kurie, blant annet som prefekt for Kongregasjonen for avlater og relikvier 1896–1899, prefekt for Kongregasjonen for biskoper og regularordensfolk 1899–1902 og prefekt for Kongregasjonen for troens utbredelse 1892–1916.
Han ble kreert til kardinal i 1895 av pave Leo XIII.
Han deltok på konklavet 1903 som valgte pave Pius X, og konklavet 1914 som valgte pave Benedikt XV.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Kardinal Girolamo Maria Gotti (1834-1916) *1892


== Referanser ==


== Eksterne lenker ==
Biografi på The Cardinals of the Holy Roman Church
Fjends kommune

Fjends kommune er en tidligere kommune i Viborg amt i Danmark, opprettet ved Kommunalreformen (1970) fra 1. april 1970. Ved regionreformen i 2007 ble kommunen en del av nye Viborg kommune i Region Midtjylland.


== Referanser ==
Hypotermi

Hypotermi (nedkjøling) er definert som kjernetemperatur målt til under 35 ℃ hos mennesker. Graden av hypotermi deles inn i mild, moderat og alvorlig. Ved hypotermi reagerer kroppen med ufrivillig, rytmisk skjelving.

Fordi mange termometre av dårlig kvalitet kan ha dårlig sensitivitet for lav temperatur og målinger i munn, armhule og øre, blir kjernetemperaturen målt rektalt. Nedkjøling av pasienter som har blitt gjenopplivet etter hjertestans til 32-34 ℃ brukes for å beskytte hjernen mot iskemi (for lite oksygen). Nedkjøling beskytter hjernen mot lavt oksygennivå i blodet. Dette forklarer også hvorfor noen mennesker overlever hjertestans over mange timer og med svært lave kjernetemperaturer. Likevel er hypoterme pasienter svært utsatt for å få hjerterytmeforstyrrelser og andre komplikasjoner. Slike pasienter kan varmes med med hjerte-lunge-maskin på sykehus med spesialkompetanse.
Ved skader, for eksempel ved trafikkulykker, vil nedkjøling av den skadede fort bli et alvorlig problem i tillegg til andre skader pasienten har. Siden den skadede har liten eller ingen muskelaktivitet som skaper varme, blir nedkjølingen betydelig raskere enn hos en person i vanlig aktivitet ute.


== Symptomer ==


=== Mild hypotermi – 35–32 ℃ ===
Fryser og klarer ikke slappe av, redusert stemningsleie. Blek og kald hud, økt blodtrykk, raskere puls og pust. Dårlig finmotorikk og etter hvert også grovmotorikk. Kroppen skjelver for å produsere varme. Redusert oksygen til hjernen gir redusert bevissthet.


=== Moderat hypotermi – 32–30 ℃ ===
Føler seg søvning og kan ha paradoks varmefølelse der for eksempel pasienten kler av seg. Langsommere pust og redusert bevissthet.


=== Dyp hypotermi – under 30 ℃ ===
Bevisstløs, går mot komatøs (skinndød), som kan være vanskelig å skille fra klinisk død. Dilaterte pupiller som blir lysstive etterhvert. Langsom pust (ca. 2–3 ganger pr. minutt ved 20 °C.)
Ved 27–28 ℃ inntreffer bevisstløshet.
Hjertet pumper saktere, dermed får hodet lite oksygen og greier ikke å fungere i så lav temperatur og slår seg derfor i hvilemodus for å gi energi til resterende vitale organer.


== Faresituasjoner og -momenter ==


=== Situasjoner ===
I alle tilfeller der pasienten ligger passivt direkte på bakken
Ved opphold i sjøen i forbindelse med ulykker
Lav aktivitet i kulde
Nedkjøling skjer og mye raskere i kombinasjon med skade/sykdom/alkoholinntak som påvirker allmenntilstanden
Når pasienten har en annen skade, f.eks blødning, også dersom det er 30 ℃ i luften. Soldater som er blitt skutt i Irak/Afghanistan har fått hypotermi.


=== Faremomenter ===
Øker blødningsfaren / senker levringsevne (koagulering, blodet stopper, blodet er tynt)
Tapper pasienten for krefter
Er i seg selv livstruende opp mot hjertestans


== Litteratur ==
Store medisinske leksikon
NHI
Achille Manara

Achille Manara (født 20. november 1827 i Bologna i Kirkestaten, død 15. februar 1906 i Ancona) var en av den katolske kirkes kardinaler, og var biskop (fra 1904: erkebiskop) av Ancona 1879–1906.
Han ble kreert til kardinal i 1895 av pave Leo XIII, med San Pancrazio som tittelkirke.
Han deltok på konklavet 1903 som valgte pave Pius X.


== Referanser ==


== Eksterne lenker ==
Biografi på The Cardinals of the Holy Roman Church
Salvador Casañas y Pagés

Salvador Casañas y Pagés (født 5. september 1834 i Barcelona i Spania, død 27. oktober 1908 samme sted) var en av den katolske kirkes kardinaler. Han ble kreert til kardinal i 1895 av pave Leo XIII. Fra 1879 til 1901 var han biskop av Urgell og dermed samfyrste av Andorra. Deretter var han  1901–1908 erkebiskop av Barcelona.
På juledagen i 1895 ble han utsatt for et drapsforsøk av en anarkist i katedralen.
Han deltok på konklavet 1903 som valgte pave Pius X.


== Referanser ==


== Eksterne lenker ==
Biografi på The Cardinals of the Holy Roman Church
Hanstholm

Hanstholm er en havneby i Thisted kommune i Region Nordjylland i Danmark. Kalkklippen Hanstholm er ca. 7 km lang og ca. 3 km bred. Byen har 2 340 innbyggere (2006). 
Hanstholm har fyret Hanstholm fyr.
På klare vinternetter kan skjæret fra Hanstholm fyr ses på den norske Sørlandskysten. Hanstholm er det punkt på det europeiske kontinentet som ligger tettest på Norge. Området var sterkt befestet under andre verdenskrig med utallige bunkere og tungt kystbatteri som stod i forbindelse med tilsvarende anlegg i Kristiansand og kontrollerte innseilingen gjennom Skagerrak. Rester av dette kan sees på «Museumscenter Hanstholm».
Teknisk sett ligger Hanstholm på en øy (Nørrejyske Ø), da Jylland nord for Limfjorden ble skilt fra resten i 1825.


== Eksterne lenker ==
(en) Hanstholm – kategori av bilder, video eller lyd på Commons 
(en) Hanstholm – galleri av bilder, video eller lyd på Commons 
Velkommen til Hanstholm.dk
Museumscenter Hanstholm
Hanstholm-fæstningen
Rottegift

Muse- og rottegift som benyttes i Norge inneholder som regel antikoagulantia (stoffer som forhindrer blodet i å levre seg). De mest brukte forbindelsene er av typen superwarfariner. Fra 8. mai 2020 er musegift som inneholder alfakloralose forbudt å selge til privat bruk, og forbudt å bruke for privatpersoner. Dette fordi det er giftig for kjæledyr, og privatpersoner er anbefalt å heller bruke musefeller eller kontakte profesjonelle ved et større museproblem  . Slike midler kan nå kun benyttes av godkjente skadedyrbekjempere. Det er ikke tillatt å benytte korn eller pelletsbaserte produkter. Produkter (gift) til rottebekjempelse er forbeholdt profesjonelle, godkjente skadedyrbekjempere.


== Virkningsmekanisme ==
Superwarfariner kan gi alvorlig forgiftning etter et enkeltinntak. De virker ved å hemme nydannelsen av vitamin K i kroppen. Vitamin K er nødvendig for å danne koagulasjonsfaktorer i blodet, slik at dette kan koagulere/levre seg normalt. Superwarfarinene skilles sakte ut av kroppen slik at den økte blødningstendensen vil kunne vare i flere måneder.


== Symptomer ==
Forgiftning med superwarfariner vil arte seg som en økt blødningstendens. Andre symptomer og tegn, som kan oppstå er som oftest en følge av blødningene.
Tegn på forgiftning viser seg først når allerede dannede koagulasjonsfaktorer er brukt opp. Først etter 1-3 døgn kan man se forandringer på blodprøver. Blødninger kan på dette stadiet være tilstede, men som oftest kommer de senere. 
Ved en lett forgiftning vil en påvirkning kun oppdages på en blodprøve. Ved moderate forgiftninger får man bloduttredelser, blod i urin og avføring, tannkjøttblødninger og økt blødning fra små sår og kutt. Ved alvorlige forgiftninger får man indre blødninger, blant annet fra mage-/tarmsystemet og i hjernen.


== Behandling ==
Vitamin K gis som motgift, og det hender at langvarig (opptil flere måneder) behandling er nødvendig for mennesker.


== Se også ==
Pesticid


== Referanser ==


== Eksterne lenker ==
Rottegift (Sosial- og helsedirektoratet)
Hvorslev kommune

Hvorslev kommune er en tidligere kommune i Viborg amt i Danmark opprettet ved Kommunalreformen (1970). Ved regionreformen i 2005–07 ble den innlemmet i den nydannede Favrskov kommune i Region Midtjylland.


== Referanser ==
Karup kommune

Karup kommune er en tidligere kommune i Viborg amt i Danmark, opprettet ved Kommunalreformen (1970) fra 1. april 1970. Ved regionreformen i 2007 ble kommunen en del av nye Viborg kommune i Region Midtjylland.I byen Karup har både det danske flyvåpenet og marinen (Søværnet) felles hovedkvarter, med fast stasjonering av helikoptre og militære fartøyer.


== Referanser ==
Egidio Mauri

Egidio Mauri (født 9. desember 1828 i Montefiascone i Italia, død 13. mars 1896 i Ferrara) var en av den katolske kirkes kardinaler, og var erkebiskop av Ferrara 1893–1896.
Han ble kreert til kardinal av pave Leo XIII i 1894, med Santa Maria sopra Minerva som tittelkirke.


== Referanser ==


== Eksterne lenker ==
Biografi på The Cardinals of the Holy Roman Church
Andrea Carlo Ferrari

Andrea Carlo Ferrari  (født 13. august 1850 i Lalatta ved Parma i Italia, død 2. februar 1921 i Milano) var en av Den katolske kirkes kardinaler, og var  erkebiskop av Milano 1894–1921.
Han ble kreert til kardinal av pave Leo XIII i 1894.
Han deltok ved konklavet 1903 som valgte pave Pius X, og konklavet 1914 som valgte pave Benedikt XV.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Kardinal Andrea Carlo Ferrari (1850-1921) *1890


== Referanser ==


== Eksterne lenker ==
Biografi på The Cardinals of the Holy Roman Church
Francesco Segna

Francesco Segna (født 31. august 1836 i Poggio Ginolfo ved Marsi i Italia, død 4. januar 1911 i Roma) var tilknyttet det pavelige diplomati og den romerske kurie. Han var blant anmnet prefekt for Indexkongregasjonen 1908–1911.
Han ble kreert til kardinal av pave Leo XIII i 1894.
Han deltok ved konklavet 1903 som valgte pave Pius X.


== Referanser ==


== Eksterne lenker ==
Biografi på The Cardinals of the Holy Roman Church
Kjellerup kommune

Kjellerup kommune er en tidligere kommune i Viborg amt i Danmark. Kommunen ble opprettet  ved kommunalreformen i 1970, og gjennom regionreformen i 2007 innlemmet i nye Silkeborg kommune i Region Midtjylland.


== Referanser ==
Ciriaco María Sancha y Hervás

Ciriaco María Sancha y Hervás  (født 17. juni 1833 i Quintana del Vidio ved Osma i Spania, død 26. februar 1909 i Toledo) var en av den katolske kirkes kardinaler, og var erkebiskop av Valencia 1892–1898, og av Toledo 1898–1909.
Han ble kreert til kardinal av pave Leo XIII i 1894.
Han deltok ved konklavet 1903 som valgte pave Pius X.
Han ble saligkåret i oktober 2009.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Erkebiskop Enrico Enríquez (1701-1756) *1743
Kardinal Francisco de Solís Folch de Cardona (1713-1776) *1749
Biskop Agustín Ayestarán y Landa (1738-1804) *1772
Erkebiskop Romualdo Antonio Mon y Velarde (1749-1819) *1804
Kardinal Francisco Javier de Cienfuegos y Jovellanos (1776-1847) *1819
Kardinal Cirilo de Alameda y Brea (1781-1872) *1832
Kardinal Juan de la Cruz Ignacio Moreno y Maisanove (1817-1884) *1857
Erkebiskop Ciriaco María Sancha y Hervás (1833-1909) *1876


== Referanser ==
Morsø kommune

Morsø kommune er en kommune i Region Nordjylland, Danmark. Den omfatter øyene Mors og Agerø og ligger i Limfjorden i det nordvestlige Jylland. Administrassjonssenteret er Nykøbing Mors. I kommunen ligger Jesperhus blomsterpark samt Molermuseet.
Kommunen ble opprettet i forbindelse med Kommunalreformen i 1970 og lå i Viborg amt. Den forble uendret ved  Kommunalreformen i 2007. 


== Borgermestre ==
Hans Ejner Bertelsen (V) 2014–
Lauge Larsen (S) 2010–2014
Egon Pleidrup Poulsen (S) 1998–2010
Knud Aage Larsen (K) 1990–1998
Knud Erik Jensen (V) 1982–1990
Carl H. Christensen (V) 1970–1982


== Referanser ==


== Eksterne lenker ==
Offisielt nettsted 
(en) Morsø Kommune – kategori av bilder, video eller lyd på Commons
Møldrup kommune

Møldrup kommune er en tidligere kommune i Viborg amt i Danmark, opprettet ved Kommunalreformen (1970) fra 1. april 1970. Ved regionreformen i 2007 ble kommunen en del av nye Viborg kommune i Region Midtjylland.


== Referanser ==
Elektrokonvertering

Elektrokonvertering er en medisinsk prosedyre for å få hjertet til å slå regelmessig ved arytmier. 
Ved elektrokonvertering gis et likestrømsjokk (DC-sjokk) ved hjelp av en defibrillator som bryter takykardiene ved at myokardcellene depolariseres synkront, og derved får sinusknuten eller et fokus for erstatningsrytme igjen mulighet til å gjenoppta styringen av hjerterytmen.
Elektrokonvertering skjer på sykehus og i lett narkose. Anestesilege utfører narkosen og overvåker pasienten under hele prosedyren. Pasienten har da tidligere vært til utredning og undersøkelse før elektrokonverteringen skjer. Pasienten kan dra hjem samme dag som prosedyren er utført.
Konvertering kan også gjøres medikamentelt. Tiden det tar fra atrieflimmer har pågått til den konverteres, kan ha betydning for hvor vellykket konverteringen blir.


== Antikoagulasjon ved elektrokonvertering av atrieflimmer og atrieflutter ==
Det er indikasjon for warfarinbehandling ved planlagt elektrokonvertering av atrieflimmer og atrieflutter hvis arytmien har stått mer enn 48 timer.
Internasjonale retningslinjer anbefaler warfarin med PT-INR 2,0–3,0 i minst 3 uker før og minst 4 uker etter elektrokonvertering.Ved å tilstrebe INR-mål 3,0 (2,5–3,5) før elektrokonvertering reduseres faren for utsatt elektrokonvertering i siste liten på grunn av subterapeutisk INR-verdi. Slike utsettelser reduserer suksess ved elektrokonvertering og øker residivfrekvensen av atrieflimmer.


== Se også ==
Arytmi
Elektrokardiogram
Hjerte


== Referanser ==
Sallingsund kommune

Sallingsund kommune er en tidligere kommune i Viborg amt i Danmark, opprettet ved Kommunalreformen (1970) fra 1. april 1970. Ved Kommunalreformen i 2007 ble kommunen innlemmet i nye Skive kommune i
Region Midtjylland sammen med Skive kommune, Spøttrup kommune og Sundsøre kommune.


== Referanser ==
Skive kommune

Skive kommune er en dansk kommune i Region Midtjylland med 48 349 innbyggere etter Kommunalreformen i 2007. 
Før dette lå kommunen i Viborg amt i Danmark. Den hadde et areal på 230,35 km² og 28 100 innbyggere.
Allerede 15. november 2005 ble kommunestyret valgt, med Venstres Flemming Eskildsen som leder for sammenslåingsutvalget og kommende borgmester.
Skive kommune oppsto ved sammenslåing av Sallingsund kommune, tidligere Skive kommune, Spøttrup kommune og Sundsøre kommune.
Administrasjonssenteret ligger i Skive by.
Forligspartiene krevde avstemninger også i Mogenstrup i Vinderup kommune og i Vestfjends i Fjends kommune, men ingen av dem falt ut til Skive kommunes fordel.


== Borgermestre ==
Peder Christian Kirkegaard (V) 2014–
Flemming Eskildsen (V) 2007–2014


== Referanser ==


== Eksterne lenker ==
Offisielt nettsted 
(en) Skive Kommune – kategori av bilder, video eller lyd på Commons
Sesjonslaget

Sesjonslaget er det femte av de sju lagene i OSI-modellen. Det utfører tjenester for presentasjonslaget og benytter seg av tjenestene på transportlaget.
Sesjonslaget tilbyr mekanismen for håndtering av dialogen mellom applikasjonsprosesser hos sluttbrukerne, som kan være enten dupleks eller halv-dupleks. Laget kan også opprette synkroniseringspunkter, slik at overføringen slipper å starte helt forfra igjen hvis den blir avbrutt. Håndteringen av samkjøring av informasjon i flere strømmer, kanskje med forskjellige kilder, hører til på sessjonslaget. Helt konkret tar laget seg av slikt som synkronisering, og sørger for at ingen ser selvmotsigende versjoner av data.
Sesjonslaget er vanligvis fullstendig ubrukt, men det er nyttig ved noen tilfeller.
Et enkelt eksempel på nytten til sesjonslaget er videokonferanser. I en videokonferanse er det viktig at strømmene med lyd og bilde passer sammen, ellers vil ikke leppebevegelsene stemme overens med ordene som blir sagt.


== Eksempler ==
AppleTalk Session Protocol (ASP)
AppleTalk Data Stream Protocol (ADSP)
Data Link Control (DLC)
NBT
NetBIOS
NWLink
Printer Access Protocol (PAP)
Zone Information Protocol (ZIP)
Presentasjonslaget

Presentasjonslaget er det sjette av de sju lagene i OSI-modellen. Det utfører tjenester for applikasjonslaget og benytter seg av tjenestene på sesjonslaget.
Presentasjonslaget er ansvarlig for leveringen og formateringen av informasjon for videre bearbeidelse og fremvisning på applikasjonslaget. Det avlaster applikasjonslaget for bekymringer angående syntaksforskjeller i datarepresentasjonen mellom sluttbrukersystemer. Et eksempel på en presentasjonstjeneste er å konvertere en EBCDIC-kodet tekstfil til en ASCII-kodet fil.
Presentasjonslaget er det første laget hvor man begynner å tenke på hva som sendes på et mer avansert nivå enn bare en masse nuller og enere. Dette laget tar seg av ting som hvordan tekststrenger er representert, som om lengden på en tekst angis først (slik Visual Basic gjør det) eller om slutten på teksten markeres med et spesielt tegn (slik C++ gjør det). Andre eksempler er hvordan video skal overføres og hvordan objektene i objektorientert programmering skal forvandles til en strøm av bytes. Tanken er at applikasjonslaget bare skal kunne angi dataene som skal overføres, og presentasjonslaget vil ta seg av resten.
Kryptering blir vanligvis utført på dette laget, men det kan også gjøres på applikasjons-, sesjons-, transport- eller nettverkslaget. Det er forskjellige fordeler og ulemper med å implementere kryptering på hvert av lagene.
I mange applikasjoner og protokoller skilles det ikke mellom presentasjonslaget og applikasjonslaget. HTTP for eksempel er vanligvis betraktet som en applikasjonslagprotokoll, men dekker presentasjonslagsaspekter slik som evnen til å identifisere tegnsett for korrekt konvertering, som da gjøres på applikasjonslaget.


== Eksempler ==
HTTP/HTML
ASN.1
XML
TDI
XDR
SNMP
FTP
Telnet
SMTP
Netware Core Protocol
Apple Filing Protocol (AFP)
Spøttrup kommune

Spøttrup kommune er en tidligere kommune i Viborg amt i Danmark, opprettet ved Kommunalreformen (1970) fra 1. april 1970. Ved Kommunalreformen i 2007 ble kommunen innlemmet i nye Skive kommune i
Region Midtjylland sammen med Skive kommune, Sallingsund kommune og Sundsøre kommune.


== Referanser ==
Applikasjonslaget

Applikasjonslaget er det sjuende av de sju lagene i OSI-modellen. Det forholder seg direkte til og utfører tjenester for applikasjonene. Laget benytter seg av tjenestene på presentasjonslaget.
Applikasjonslaget inneholder hjelpeprogrammer som tar seg av filoverføring, terminaloppkobling og e-post. Disse programmene sørger for at data kan utveksles mellom systemer uavhengig av hvordan dataene fremstilles på hvert enkelt system. For eksempel kan FTP overføre filer mellom Linux- og Windows-systemer selv om disse to bruker forskjellige filsystem.


== Eksempler ==
Byford Dolphin

«Byford Dolphin» er en halvt nedsenkbar boreplattform av typen Aker H-3. Den ble bygget av Bergen mekaniske verksted i Bergen i 1974 og senere modifisert og oppgradert. 
Plattformen fikk opprinnelig navnet «Deep Sea Driller» da den stod ferdig i 1974.Eier av plattformen i de senere år var selskapet Dolphin AS, som var eid av Fred. Olsen.


== Ulykker ==
I 1976 var plattformen involvert i en ulykke som senere ble omtalt som Deep Sea Driller-ulykken.
Ulykken skjedde da riggen skulle inn til ny klassing og utbedringsarbeid på Bergens Mekaniske Verksted. Den gikk for egen maskin gjennom Fedje, natt til 1. mars 1976. Det var orkan i kastene og rederiet hadde avslått kapteinens anbefaling om å ta los ombord. Riggen gikk på grunn i farvannet og fikk slagside. Seks personer omkom i ulykken.Riggen ble kondemnert av forsikringselskapene til Aker Verdal. De reparerte riggen og den ble senere døpt om til «Byford Dolphin» med nye eiere. «Deep Sea Driller» endret navn til «Byford Dolphin» etter at riggen ble solgt videre av Aker Verdal. 
Fem mennesker omkom under dykkerarbeid fra plattformen i Byford Dolphin-ulykken i 1983.
Det skjedde også en dødsulykke i 1990, og en i 2002 da en 44 år gammel mann mistet livet mens plattformen var engasjert på det Exxon Mobil-opererte Sigyn-feltet i Sleipnerområdet i Nordsjøen.


== Kondemnering ==
«Byford Dolphin» ble skrotet og satt på stranden i Aliağa i 2019.


== Referanser ==
Christian Ditlev Frederik Reventlow

Christian Ditlev Frederik lensgreve Reventlow (født 11. mars 1748, død 11. oktober 1827) var en dansk greve og statsmann og  statsminister for Danmark-Norge mellom 1797 og 1813.
Som medlem av Den store Landbokommission var han en av hovedmennene bak den nye landboreformen, som førte til opphevelsen av stavnsbåndet i 1788. Han arbeidet for større likestilling, men oppfattet det opplyste eneveldet som beste statsform.
Innenfor skogbruk var Reventlow en foregangsmann og initiativtaker til skogbruksforordningen av 1805. På sine egne gods praktiserte han sine politiske ideer lenge før de ble til lover – han opprettet skoler, nedla hoveriet og innførte moderne driftsformer.
Han ble sett på som en norgesvenn og foretok flere reiser til landet mellom 1770 og 1811.
Reventlow trakk seg som statsminister fordi han var kritisk til Frederik VIs utenriks- og økonomiske politikk som førte til krigen mot Storbritannia og etterfølgende statsbankerott.
I 1778 ble han ridder av Dannebrog og i 1803 elefantridder.


== Referanser ==


== Eksterne lenker ==
Den store Landbokommission – Aarhus universitet Arkivert 5. oktober 2021 hos Wayback Machine.
C.D.F. Reventlow og landboreformene
Biografi på Danske konger.dk